text: Жан-Мішэль Андрэ Жар (па-француску: Jean-Michel André Jarre; нарадзіўся 24 жніўня 1948 году, Ліён) — францускі кампазытар, адзін зь піянэраў электроннае музыкі, які грае ў асноўным на сынтэзатары, аўтар і пастаноўшчык грандыёзных сьветлавых шоў. Сусьветную папулярнасьць набыў дзякуючы альбому Oxygene (1976), які стаў клясыкай электроннае музыкі. Пачынаючы з 1979 году, правёў дзясяткі музычна-сьветлавых паказаў у розных пунктах плянэты.